
MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Un grupo di profeshonal tremendo a bini huntu pa sigui e tayer di motivashon i aktitut laboral organisá pa ROA CN. Nan a kompartí eksperen- 
sia, praktiká i duna otro konseho. ROA ta yama e partisipantenan danki pa nan añanan di dedikashon komo dosente di fishi. 


Tayer di motivashon i aktitut laboral 


EDITOR: 


Amor, amistat, rèspèt, 
e kos nan ei no ta uni 
hende mes kos ku odio 
komun kontra algu 

Pronóstiko di 
tempu pa Boneiru 


Djamars 19 te Djárason 20 Desèmber 2023 
Prinsipalmente mañan chèns pa algun áwas- 
eru 


Tin periodo ku solo. Awe lo keda predomi- 
nantemente seku i prinsipalmente mañan tin 
chèns pa algun áwaseru. E temperatura mák- 
simo lo ta aproksimadamente 31°C, e temper- 
atura mínimo mas o ménos 26°C. Bientu for 
di direkshon ost ta predominantemente mod- 
erá, forsa 3 te 4. 


Altura di ola: 1.5-2.0 m (4-6 pia) 


Den reakshon di Van Ooijen na Tweede Kamer 
Ainda nada konkreto pa Bonlab 


K R A L E N D I J K / 
DEN HAAG- Sekretario 
di Estado van Ooijen ta 
informá Tweede Kamer 
tokante desaroyo di Bonlab. 
Den su reakshon ainda no 
tin nada konkreto deskribí 
pa ku futuro di e laboratorio 
aki. Apesar ku na Boneiru 
ta hasiendo tur intento pa 
tene e laboratorio habrí. 
Ta konosí ku un grupo 
di trabou instalá pa Entidat 
Públiko 
Boneiru 
(EPB) 
i 
Ministerio 
Ministerio 
di Salubridat Bienestar i 
Deporte (VWS) a traha 
un rapòrt ku ta konsistí 
di 
vários 
konseho 
i 
direkshon pa ku Bonlab. 
Diputado Nina den Heyer 
previamente a splika lo 
siguiente. “E rapòrt ta bisa 


ki direkshon nos mester 
bai pa asina mantené e 
desishon di Eilandsraad, 
pues pa Boneiru mantené 2 
laboratorio.” 
Sinembargo for di mei 
e rapòrt ta kla pero no a 
hasi nada kuné. “Nos a 
komprondé ku e rapòrt i 
e konsehonan no a wòrdu 
bisá na VWS tokante kiko 
ta EPB su posishon pa ku 
Bonlab. Awor nos a bai di 
akuerdo ku e kontenido di 
e rapòrt i a duna di konosé 
ofisialmente na VWS nos 
punto di bista.” 
Awor 
Van 
Ooijen 
ta 
bisa 
den 
luna 
di 
sèptèmber i òktober, a 
tene 
kombersashon 
ku 
Kolegio Ehekutivo pa yega 
na akuerdo atministrativo 


tokante futuro di kuido 
di laboratorio. E punto di 
salida tabata un koperashon 
no obligatorio. 
Na 
novèmber 
2023, 
Kolegio Ehekutivo nobo, 
komo e úniko akshonista 
di BonLab, a inform’é via 
karta ku e por ta di akuerdo 
ku e opinionnan di e grupo 
di trabou. 
Kolegio 
Ehekutivo 
a indiká ku e ke diskutí 
esaki ku VWS pa elaborá 
e rekomendashonnan mas 
profundo. 
Van Ooijen su intenshon 
ta pa traha huntu ku 
e 
interesadonan 
mas 
importante, pa un solushon 
definitivo 
pa 
kuido 
di 
laboratorio na Boneiru na 
2024. 


‘Serka Dios mi ta na kas manera un yu serka su mama.’ 
Salmo 131. 


A fayesé kristianamente: 
Sra. Juliana Josefina Angela-Martilio 
vda. di Sr. Guillermo G. Angela 


*09-0101933 15-12-2023 
Lid in de Orde van Oranje-Nassau 2015 
Baluarte Komunidat Boneriano 2008 
Fundadó Pasadia Villa Antonia 


Yunan: 
Jeffry i Lina Angela-Tellez 
Susy Angela i Farid Ayubi 
Elaine Angela i Roland Krips 
Patricia Angela 
Patrick Angela 
Rumannan: 
Sra. Tecla Piar-Martilio 
Selma Winklaar-Martilio 
Graciela Mercera-Martilio 
Nietunan: 
Christopher Angela 
Roland Krips 
Jeffreyson Raphaela 
Bisanietanan: Yusra Angela i Jeyianna Raphaela 
Subrinu-, subrinanan i famia 
Pablo Winklaar i rumannan 
Mamerto (Boy) Mercera i rumannan 
Josephine Piar i rumannan 
Kuñá: 
Bertica Winklaar 
Ihánan: 
Nilda Winklaar, Wilfred Mercera, Piet Cicilia, Lupe Martis, 
Ruthmilda Martinus, Laura Molina, Daanchi Francees, 
Victor Oleano, Signa Martijn, Gerda Beeldsnijder, Remy 
Silberie, Glen Lugo Juliana Crestian 
Primu-, primanan i nan famianan 
Demas famia: 
Angel, Angela, Ayubi, Boezem, Booi, Cicilia, Herlaar, Krips, 
Leonisia, Martijn, Martilia, Martilio, Melaan, Mercera, Molina 
Nicolaas, Piar, Raphaela, Salsbach, Semeleer, Silberie, 
Tellez, Thomas, Welvaart i Winklaar 
Tur su famianan di Playa Grandi 
Amigu- i amiganan: 
Carlos Angel, Simeon Silië, Orlando Meyer, Quiteria 
Thielman, Irena Saragoza, Edith Strauss, Graciela 
Thielman, Emmy Schermer, Omaira Mercera i Chon 
Theodora 
Tur su bisiñanan, kompañeronan di Villa Antonia, Kor 
Coromoto 
Hendenan ku a kuid’é: 
Cleta Cicilia, Filomena Winklaar, Sonia Alcantara de Perez, 
Teresa de la Rosa Alcantara, Marvis Weiman, Netty Nicia, 
Jureldy Fortin, Jani, Milouska i Mila Janga. 
Un danki speshal na su dòkternan: 
Dr. G. Castro, Dr. Vegh, Dr. Lont, Dr. Heijtel, Dr. Bernabela. 
Si den nos tristesa a lubidá un persona, nos diskulpa. 


Ta risibi kondolensia djaweps 21 desèmber na 
Consuelo Memorial di 6’or pa 8’or anochi. 


Akto di entiero ta djasabra 23 desèmber. Kondolensia 
10’or pa 12’or na Parokia La Birgen di Coromoto Antriol 
sigi pa un santo sakrifisio di misa. Despues ta hiba e 
defuntu den santana katóliko na Playa. No por risibi 
bishita bishita di kondolensia despues di entiero na 
kas. 
Si den nos tristesa nos por a lubidá un persona, nos 
diskulpa pa esaki. 


† 


† 

The Bonairian Hotel 
Restaurant 
ta buska 
1 kok 


Pa mas inf. yama # 717-7333 


Tavarez Refri Parts B.V. 


ta buska 
1 koelmonteur 


Pa mas inf. yama # 701-3101 


Que este tiempo esté entretejido de la oración por 
la paz y de las buenas obras, para que la alegría de 
la espera del Rey de la Paz se sienta en sus 
corazones, en sus familias y en el mundo que no 
tiene esperanza. 
¡Gracias por haber respondido mi llamado!” 11/25 


Mensaje de la Virgen Maria Reina de 
La Paz desde Medjugorje 
25 de NOVIEMBRE de 2023 
“Queridos hijos, 


Gerente i personal di ContourGlobal ku hopi tristesa 
ta partisipá fayesimentu di nos eks-kolega 


Tabata un trahadó ehemplar i dedikashon pa su 
trabou. 


Nos ta deseá forsa na su famia i ku su alma 
sosegá na pas. 


Akto di entiero ta djasabra 2 desèmber pa 
9‘or mainta na misa di Coromoto na Antriol. 


SV Vitesse 


Direktiva di SV Vitesse ta partisipá 
fayesimentu di 
sra. Juliana Angela 


esposa di nos promé presidente 
sr. Guillermo G. Angela 


Forsa na su yunan i demas famia 


† 


PARTISIPASHON DI MORTO 


Consuelo Memorial 


ta buska 
Thanatopracteur 


Pa mas inf. yama #717-3243 


6.1 mion no ta sufisiente: 
MAS SÈN PA MARIADAL 


K R A L E N D I J K - 
Fundashon 
Mariadal 
(FM) a risibí 6.1 mion 
insidental 
riba 
su 
presupuesto. Un suma 
ku parse hopi pero den 
realidat 
nos 
hospital 
mester di e suma aki 
strukturalmente, si ke 
garantisá un situashon 
finansiero salú. 
Meimei di e aña aki 
FM a bati bèl tokante 
menasa 
di 
un 
krísis 
den kuido na Boneiru. 
Durante un rueda di 
prensa direktor di FM, dr. 
Giovanni Frans a splika e 
situashon di kódigo oraño 
pa motibu di skarsedat di 
trahadó i e presupuesto 
ku 
básikamente 
ta 
insufisiente. 
Frans 
a 
enfatisá ku e gastunan di 
FM a subi drástikamente. 
Nan tabata enfrentá entre 
otro e situashon di e sèn 
risibí pa paga utilidat 
no tabata kubri tur nan 
gastunan kompleto. 
Despues di e anunsio 
di 
kódigo 
oraño 
Sekretario 
di 
Estado, 
Maarten van Ooijen di 
Ministerio di Salubridat 
Públiko, 
Bienestar 
i 


Deporte (VWS) den 
palabrashon ku FM a laga 
hasi 
un 
investigashon 
eksploratorio 
riba 
e 
situashon finansiero di 
hospital di Boneiru. 
Un agensia eksterno 
a hasi e investigashon 
aki. 
Despues 
di 
e 
investigashon akí, riba 
petishon di FM, VWS a 
oumentá e presupuesto 
di FM ku 6.1 mion. E 
montante aki ta pa un 
biaha so. 
A 
base 
di 
e 
resultadonan di e estudio 
eksploratorio akí, tambe 
a establesé un proseso di 
kua ta sigui ku e agensia 
eksterno interesá pa pone 
e finansa i e organisashon 
di FM den órden pa 
e 
próksimo 
añanan. 
“E kompromiso ta un 
enfoke di largu plaso ku 
e meta pa hasi FM sólido 
komo 
organisashon 
i 
finansieramente”, 
Van 
Ooijen ta skirbi. 
Pa awor e pregunta ta 
surgi, kon ta garantisá 
un 
subida 
struktural 
di e ‘budget’ di FM? 
Mirando ku VWS mes 
tin skarsedat di rekurso 


finansiero. Mientrastantu 
eksigensianan pa kalidat 
di kuido ta subi i alabes 
e preis ankrá na e kalidat 
aki tambe ta subi. 


KRALENDIJK 
– 
Djaweps awor pa 4’or 
di atardi, Braincafé ta 
organisá un kompetensia 
di debate tokante pasado 
sklabitut 
na 
Captain 
Don’s Habitat. Durante 
e aña di konmemorashon 
di pasado di sklabitut, 


Debate tokante pasado di sklabitut 


ku ta dura for di 1 di yüli 
2023 te 1 di yüli 2024, 
Reino Hulandes ta reflehá 
riba e historia doloroso di 
su pasado transatlántiko 
di sklabitut i kon e storia 
akí ainda ta hunga un ròl 
negativo den bida di hende 
awe. Instituto Nashonal 


di Historia i Patrimonio 
di Sklabitut Hulandes, 
NiNsee, ta e organisashon 
nashonal ofisial di historia 
di sklabitut Hulandes i ta 
investigá su impakto riba 
relashonnan sosial aktual. 
Na e konmemorashon 
di e aña akí di e pasado 
di 
sklabitut, 
NiNsee 
ta 
programando 
un 
kantidat di aktividat pa 
amplia e interkambio di 
konosementu i konsiensia 
tokante 
e 
historia 
kompartí 
di 
sklabitut 
Hulandes. Den e kuadro 
akí, NiNsee, huntu ku e 
shete áreanan Sürnam, 
Kòrsou, 
St. 
Maarten, 
Aruba, Boneiru Saba i 
Sint Eustatius pa sostené 
i enfatisá e multitut di 
perspektiva i inisiativanan 
importante riba e historia 
kompartí di sklabitut den 
kada teritorio. Asina e 
aña di konmemorashon 
di sklabitut pasá ta bira 
un aña di e sosiedatnan 
mes. Stichting Jongeren 
en 
Toekomst 
Bonaire, 
ta kontribuí na e aña 
konmemorativo 
akí 
dor 
di 
organisá 
un 
kompetensia di debate 
ku e partisipantenan di 
Braincafé tokante Liseo. 
Ta invitá pa asistí na e 
debate akí. 

Mart 
Delegashon di Eerste i 
Tweede Kamer ta bishitá 
Boneiru i a papia ku entre 
otro UNKOBON. 
P r e o k u p a s h o n 
ekspresá pa bienestar di 
kachónan riba kaya. 
Christopher 
Frans 
nombrá komo sekretario 
di 
Entidat 
Públiko 
Boneiru entrante promé 
mart. 
Boneiru 
por 
ta 
proyekto di prueba pa 
maneho integral di awa. 
Pastor Alfonso Plata 
a fayesé na Colombia. 
E tabata e promé pastor 
kolombiano ku a bin traha 
na Kòrsou. El a traha 
periodo kòrtiku tambe na 
Rincon. 
Shairoling Valerio a 
gana outo den kampaña 
di Funmiles. 
Lunanan di mart laman 
ta yen di sargassum 
atrobe. 
Arien de Wolff a bisa 
ku polítiko no ta manda 
riba prensa liber. 
Boneriano mas bieu 
na St. Maarten, Jeanna 
Marten-Neuman, 
a 
kumpli 97 aña. 
AMTS, 
skol 
pa 
mekániko di avion, a 
kumpli 15 aña. Doño ta 
Jacintho Frans. 
Jan Kloos, kandidato 


riba lista di MPB, a muri 
inesperá na su kas dia 7 di 
mart. E tabatin 83 aña. 
Wèpsait 
www. 
bonaireisland.com a gana 
‘Gold’ i ‘Best of the Bay’ 
ADDY Award. 
ENNIA dia 3 di mart a 
selebrá su 40 aniversario 
na Boneiru. 
Konseho 
Insular 
a 
aprobá 
ordenansa 
pa 
stipulashon di preis i 
supsidio di hür. 
Idioma ta resultá un 
barera grandi den sektor 
di kuido. Hopi personal di 
kuido a bini di Hulanda. 
Promé 
Festival 
di 
Bario organisá pa TCB a 
resultá eksitoso dia 4 di 
mart na Tera Kòrá. 
Renata Domacassé di 
MPB ta señalá ku ketu bai 
kultura di miedu ta eksistí 
den polítika boneriano. 
Prensa a sera konosí 
ku fiskal mayó Walter 
Kupers. 
Eksitoso akshon di 
BonDoet 2023. Atrobe 
algun shen hende tabata 
aktivo hasiendo trabou 
boluntario durante dos 
dia. 
Konstrukshon 
ilegal 
den Parke Wilhemina. 
E kaso aki a resultá den 
skochi di hues despues. 
Ta anunsiá renobashon 
di edifisio di Sosiedat 


San Antonio de Padua na 
Rincon. 
KPCN reforsá ku 15 
agente 
polisial 
nobo. 
Kuerpo polisial di islanan 
di Hulanda Karibense ta 
sigui krese. 
Elekshon di Konseho 
Insular. 
Partidonan 
Demokrat, UPB, MPB i 
M21 ta drenta Konseho 
Insular. MPB a resultá 
partido ku mas a bai 
atras. Demokrat a bira e 
ganadó. 
Entidat 
Públiko 
i 
Credits ta anunsiá ku 
kunukeronan por haña 
fiansa di te 100 mil dòler 
kontra interes di 2% pa 
paga bèk den sinku aña. 
Kantidat di detenshon 
pa 
manehá 
bou 
di 
influensia 
di 
alkohol 
ta preokupante, segun 
KPCN. 
Ramo nobo di deporte 
na Boneiru: Baseball5. 
Jaime Emerencia a bai 
sosegá na edat di 97 aña. 
E tabata biba na Aruba. 
Promé 
Zwem 
Vierdaagse organisá na 
Boneiru. Tabatin hopi 
partisipante i e tabata un 
éksito. 
Hòfi 
Kultural 
ta 
anunsiá ku nan lo keda 
habrí, despues ku nan a 
haña oumento di supsidio. 
Tabatin temor ku Hòfi 


Kultural lo a sera pa 
motibu di falta di finansa. 
Stanley 
Josepha, 
konosido personahe, a 
bai sosegá na edat di 77 
aña. Stanley a traha hopi 
aña na kompania di salu, 
AISCO, despues AKZO i 
awor Cargill. 
Sekretario di estado 
Alexandra van Huffelen a 
anunsiá ku siudadanonan 
di BES lo haña number 
BSN – Burger Service 
Nummer. 
Telbo, 
kompania 
di 
telekomunikashon, 
a selebrá 40 aña di 
eksistensia dia 23 di mart. 
EZ-Air ku aterisahe di 
emergensia na Cucuta, 
Colombia dia 26 di mart. 
Tur kos a sali di bon. 
Eligio Melfor, aktor 
famoso di Kòrsou, bon 
konosí na Boneiru tambe, 
a bai sosegá den luna di 
mart. El a laga su stèmpel 
atras. 
Ta anunsiá estudio di 
téknika di outo na MBO, 
den 
kolaborashon 
ku 
SUMMA College. 
Ta bira konosí ku 
Edison Rijna ta baha 


komo 
gezaghebber 
di 
Boneiru entrante 18 di 
aprel 2023. E ta bira 
representante 
spesial 
di Karibe Hulandes pa 
fondo oropeo (EU) i 
asuntunan ekonómiko pa 
Amérika Latino. 
Davidlee Winklaar i 
Raheem Janga ta drecha 
kas di Cleto Nicolaas, un 
siudadano ku tabata den 
un bibienda deplorabel. 
Ta señalá brote di pieu 
na skolnan lokal. Mester 
a tuma medida. 
Problema di tereno 
pa 
traha 
kas, 
segun 
ASOTEKO, ta keda sin 
solushon. 
Retraso den kambionan 
di WolBES i FinBES. 
Ta anunsiá ku entrante 
2027 Islanan BES lo 
haña un diputado mas. 
Sekretario 
di 
estado 
Alexandra van Huffelen 
di Asuntunan di Reino 
anunsiá esaki. 
Miembronan 
nobo 
di Konseho Insular a 
huramentá djárason 29 
di mart. Mart ta sera ku e 
notisia ku koalishon MPB 
i UPB a keda kla. 

Zùster 
Anita 
Engelhardt ta baha ku 
penshun. 


APREL 
Aprel ta habri ku 
e 
notisia 
ku 
Dutch 
Caribbean Television ta 
na benta. 
Ámtenarnan 
di 
Hulanda ta bishitá Fontein 
i ta keda impreshoná. Bòi 
Antoin a guia nan durante 
e bishita aki i a splika di 
historia di e lugá. 
TCB a tene eksitoso 
‘Taste of Bonaire’ den 
Rincon na aprel. 
Corbin Pourier a bira 
presidente nobo di Key 
Club. 
Ta 
nombra 
Steven 
Senior komo hefe di 
departamentu di reshèrshi 
di KPCN. 
Rayshantaly 
CofÏe 
ganadó 
apsoluto 
di 
Festival Kanto Krioyo. 
Janilsa Offerman a bai ku 
e título hubenil. 
Tin 
intrankilidat 
laboral na Selibon. E 


kompania ta hiba su 
trahadónan korte. 
Partidonan 
UPB 
i 
MPB ta firma akuerdo 
di intenshon pa forma 
gobièrnu. 
Rutsel Leito ta bira 
presidente nobo di Lions 
Club Bonaire. 
Di segundo edishon di 
Lego Challenge organisá 
pa Liseo Boneriano. 
Petra Adelina (Lina) 
Balentin - Sint Jago, 
prominente 
rinkonero, 
a bai sosegá na edat 
di 92 aña djamars 4 di 
aprel. Antropólogo Ank 
Klomp a bai sosegá. 
El 
a 
hasi 
diferente 
estudio antropológiko na 
Boneiru. 
Egbert 
Groenendijk, 
mihó konosí komo Snor, 
a 
fayesé. 
Konosido 
siudadano Ricardo Keller 
a fayesé na edat di 90 
aña. Edgar Jose Maria 
(Eddy) Frans a fayesé na 
edat di 88 aña. Boneriano 
bibá na Kòrsou Atalin 
(Talin) 
Frans-Mercera 


a bai sosegá na edat 89 
aña. Konosido Yùfrou 
Bertha Martis (73) a bai 
sosegá. El a traha hopi 
aña komo kabes di Skol 
Preparatorio Trinitaria. 
Simadan 
di 
Pastor 
2023 dediká na Theresita 
(Flora) Piar. 
Ta konstatá brote di 
malesa di koral (Stony 
Coral 
Tissue 
Loss 
Disease) na Boneiru. 
Segun 
Gezaghebber 
Edison Rijna, kresementu 
di poblashon boneriano ta 
kousa hopi preshon. 
Un poron históriko, 
opsekio di Papa CofÏe na 
Domi Jan Jonkman na aña 
1972, ta bèk na Boneiru 
despues di 50 aña. 
Ta bira konosí ku 
na 
kuminsamentu 
di 
aña Boneiru tin 24.090 
habitante, 7 porshento 
mas kompará ku aña 
2022. 
Koperashon 
entre 
Boneiru 
i 
EZK 
pa 
suministrashon 
di 
energia. 
Proyekto pa bini ku 
parke solar mas grandi 
di Caribe Hulandes na 
Boneiru. Produkshon di 
19 megawatt di energia 
durabel. 
Habitantenan 
di 
Rincon 
den 
pániko 
relashoná ku salimentu di 
Mauricio (Papi) P. for di 
prison despues di a sinta 
24 aña pa asesinato. 
‘Mamadu’ 
ta 
bira 
Boneiru su promé pelíkula 
internashonal. Filmashon 
a tuma lugá durante aña 
2023. Na 2024 lo tuma 
lugá e estreno. 
Apertura 
ofisial 
di 
Sentro 
di 
Kontakto 
Entidat Públiko Boneiru. 
Fundashon 
Cas 
Boneriano (FCB) a hasi 
ganashi den 2022. E 
fundashon aki ta pèrkurá 
pa 
konstrukshon 
i 
hürmentu di kas sosial na 


Boneiru. 
A konstatá morto masal 
di piská na kostanan 
boneriano. 
Air Handling Services 
Bonaire 
(AHSB) 
ta 
gana premio komo mihó 
stashon di kompania di 
aviashon Delta. 
Algun skol di Boneiru 
ta 
firma 
akuerdo 
di 
kolaborashon ku Entidat 
Públiko Boneiru. 
Kantante 
i 
invershonista 
ántes 
den 
Boneiru, 
Harry 
Belafonte, a fayesé. El a 
laga e nòmber Belnem, 
huntu ku su sosio Neme, 
atras pa un bario banda di 
Punt Vierkant. 
Shete 
siudadano 
a 
haña 
kondekorashon 
real: Glenn Albertina, 
Rishi Anthony, Daniel 
van Arneman, Elsmarie 
Beukenboom, 
Adriaan 
(Gino) Lepelaars, Arthur 
Sealy i Jan Hendrik van 
der Wier. 
Pueblo boneriano a 
despedí di Edison Rijna 
komo 
gezaghebber 
despues di nuebe aña den 
funshon. 
Aeropuerto Flamingo 


a 
risibí 
su 
promé 
‘ambulift’. 
Ta anunsiá ku Fahr 
Martha entrante promé di 
yüni ta bira direktor nobo 
di Kámara di Komèrsio i 
Industria di Boneiru. 
Special 
Olympics 
Bonaire ta haña direktiva 
nobo dia 22 di aprel. 
Presidente ta Rolanda 
Hellburg-Makaai. 
Dia 27 di aprel a haña 
Achi Martijn morto den 
su kas na Rincon. Achi 
tabata 
hopi 
embolbí 
den e promé añanan di 
eksistensia 
di 
Credit 
Union Lourdes di Rincon. 
James Kroon a tuma 
retiru komo lider polítiko 
di 
Union 
Patriótiko 
Boneriano. 
Ifna Heyliger, viuda 
di Richard Heyliger, a 
fayesé. Nan tabata un 
pareha inseparabel, den e 
último añanan di nan bida 
semper sintá parti mainta 
den e kafetaria di Van den 
Tweel Supermarket. 
Dia 
di 
Antriol 
i 
Dia di Rincon selebrá 
grandemente 
atrobe, 
respektivamente 27 i 30 
di aprel. 

VIASHON 


Direktiva di SV Vitesse ta partisipá 
fayesimentu di 


esposa di nos promé presidente 
sr. Guillermo G. Angela 


Forsa na su yunan i demas famia 


Consuelo Memorial 


ta buska 
Thanatopracteur 


Pa mas inf. yama #717-3243 


NOS A TOPA 


Nos a topa Greysi i su tim ku tabata 
presentá na Kant’i Awe Snack, serka 
Denise. Nan a revelá un buki riba e dia. E 
tabata e persona enkargá pa yuda guia 
e momentu di entrega di e buki. Huntu 
ku su tim, nos a saka un potrèt Na Kant’i 
Awa Snack. 


K R A L E N D I J K - 
Entrante 
promé 
di 
yanüari 
2024 
suèldu 
mínimo lo oumentá di 
$ 1.240 pa $ 1.570 pa 
luna. E oumento aki di 
no ménos ku 26.5%, ta 
un oumento signifikativo 
pa e forsa di kompra di 
esnan ménos pagá aki na 
Boneiru. 
Naturalmente 
esaki ta un bon notisia, 
pero pa e impresario, 
ku hopi empleado ku 
suèldu 
mínimo 
den 
servisio, esaki ta nifiká 
un oumento fuerte di su 
gastunan. E oumento aki 
por kondusí den oumento 
di preis poniendo asina 
ku un parti di e oumento 
di e suèldu, por bai na e 
preisnan mas haltu. 
Pa 
e 
motibu 
ei, 
oumento di preis mester 
mester keda limitá te ku 
loke ta nesesario pa kubri 
e oumento di salario. E 
limitashon aki ta un tarea 


Tokante kontrol di preis: 
UNKOBON a reuní ku diputadonan 


komun unda tantu doño 
di trabou komo gobièrnu 
pero tambe e konsumidó 
ta hunga un papel. 
Riba término kòrtiku 
mester 
bin 
akshon 
pa evitá ku preis lo 
subi 
innesesariamente 
entrante promé di yanüari 
próksimo. 
UNKOBON, su grupo 
di trabou mínimo sosial, a 
reuní dia 18 di dezèmber 
último ku diputado Nina 
den Heijer i diputado 
Clark Abraham tokante e 
punto aki. A keda palabrá 
ku riba un término kòrtiku 
lo inisiá ku un kantidat di 
akshon pa evitá oumento 
di preis innesesariamente. 
Den e reunion fruktífero 
aki e siguiente puntonan 
a keda palabrá. 
UNKOBON lo bin ku 
informashon kua oumento 
di preis rasonabel por 
spera pa sektor. 
No den tur sektor 


por spera oumento di 
preis. Esaki ta dependé 
di e parti di e gastunan 
salarial den e volúmen 
di benta. Resientemente 
UNKOBON a splika den 
un relato pa prensa kon por 
kalkulá oumento di preis 
ku 
rasonablemente 
ta 
konsekuensia di oumento 
di gastunan salarial pa 
sektor di supermerkado. 
UNKOBON lo traha i 
publiká un kalkulashon 
similar di e sektornan mas 
prinsipal aki na Boneiru. 
Lo bin un Punto di 
Notifikashon unda por 
notifiká oumento di preis 
inhustu 
Ta 
premirá 
ku 
lo 
tin kompania ku lo bai 
oumentá 
su 
preisnan 
demasiado haltu. Esaki pa 
motibu di insiguridat òf 
pa falta di konosementu 
òf pa konsientemente hasi 
mal uso di e situashon pa 
asina generá mas ganashi. 


E konsumidó, esta tur 
habitante di Boneiru, tin 
e funshon di siñalisadó 
pa siñalá un oumento 
inhustu. 
Diputado 
lo 
laga instalá un Punto 
di 
Notifikashon 
unda 
habitantenan por notifiká 
un oumento di preis 
inhustu. Impresarionan, di 
kual tin hopi notifikashon, 
lo risibí un yamada òf 
bishita unda lo eksihí un 
splikashon. Lo ofresé e 
impresario di buena fe 
ku falta di konosementu 
yudansa. E impresario 
ku 
konsientemente 
a hasi mal uso di e 
situashon, 
lo 
mester 
limitá e oumento mas 
lihé posibel te na un nivel 
sosialmente 
akseptabel. 
Pa no kumplimentu lo 
tin publisidat negativo 
di e impresario. Den 
un kaso ekstremo por 
pidi e diputado konserní 
pa tuma medida. 
Den un rueda di prensa 
resientemente 
diputado 


Abraham a anunsiá ku e 
lo hasi uso di e medidanan 
den kuadro di lei di preis 
BES. 
Lo bin un sentro di 
yudansa 
tékniko 
pa 
impresari Aktualmente tiu 
hopi inseguridat serka e 
impresarionan. Esaki por 
tin komo konsekuensia 
ku 
impresarionan 
di 
buena fe, pa seguridat, 
ta bai oumentá nan preis 
innesesariamente. 
Pa 
evitá esaki lo bin ku un 
sentro di yudansa tékniko 
unda e impresario por 
akudí pa pregunta i mas 
detaye. E diputado lo 
tuma akshon i riba un 
término kòrtiku lo bin 
ku 
mas 
informashon. 
UNKOBON 
ta 
sumamente satisfecho ku 
e palabrashonnan hasí. 
Prevení oumento di preis 
innesesario ta mihó ku 
deshasí di nan despues. 
Komo 
tal 
akshonnan 
mester tuma lugá promé 
ku Pasku. 

RAYMARI B.V. 


ta buska 
- 1 metselaar 


Mas inf. yama # 782-0119 


All-in-One Services B.V. 


ta buska 
- 5 bouwvak-helper 


Mas informashon mail: 
all-in-one-services.bv@outlook.com 


Peña Traha Pa Bo B.V. 


ta buska 
- 2 metselaar 


Mas inf. yama # 785-3119 


HUSTISIA 


KRALENDIJK- 
Den 
e siman tras di lomba 
polis 
a 
registrá 
vários 
aksidente. Riba djaluna 18 
di desèmber, alrededor 9.45 
or di mainta, ‘meldkamer’ 
sentral a risibí notifikashon 
tokante un aksidente ku 
un skuter riba Kaminda 
Sorobon. E shofùr di e 
skuter a resultá heridá i 
ambulans 
a 
transport’é 
pa hòspital pa tratamentu 
médiko. 


Aksidente Kaminda Tra’i 
Montaña 
Riba 
djaluna 
18 
di 
desèmber, alrededor 8.45 
or di mainta, ‘meldkamer’ 


Vários aksidente a tuma lugá 


sentral a risibí notifikashon 
di un aksidente entre dos 
vehíkulo 
riba 
Kaminda 
Tra’i Montaña na altura 
di Tanki Maraka. Ta trata 
di un aksidente entre un 
outo di famia i un pikòp. 
Seguidamente 
ámbos 
vehíkulo a resultá den 
mondi. Shofùr di e outo 
di famia no por a mustra 
un reibeweis. Ambulans 
a transport’é pa hòspital 
pa 
tratamentu 
médiko. 
Personal di ambulans a 
trata pasahero di e pikòp 
na e sitio mes. Pa motibu 
ku tabatin zeta a basha riba 
kaminda, brantwer a akudí 
na e sitio pa basha santu 


riba dje. 
Aksidente 
Riba 
djadumingu 
17 
di 
desèmber, 
alrededor 
di 10.45 or di anochi, 
‘meldkamer’ 
sentral 
a 
risibí notifikashon di un 
aksidente riba Kaya Maria 
C. 
Hellmund-Boom. 
E 
shofùr a deklará ku el a 
kaba kumpra e outo i na 
momentu ku e tabata kore 
bai kas ku e outo, su punt’i 
as a kibra i el a bai dal 
den kurá di un akohida di 
mucha. E shofùr a haña un 
but pa manehá sin reibeweis 
i sin seguro. A hiba e outo 
warda di polis. 


Aksidente 
Riba djasabra 16 di 
desèmber, alrededor 11.20 
or di mainta, ‘meldkamer’ 
sentral a risibí notifikashon 
tokante un aksidente entre 
un outo i un skuter riba 
Bulevar Gobernador N. 
Debrot na altura di Kaya 
Herman J. Pop. Pa e motibu 
aki e shofùr i e pasahero di 
e skuter a haña algun rasku. 
Kousa di e aksidente no ta 
konosí. 


KRALENDIJK 
-- 
Durante kontròl riba e barku 
di fruta Maria de la Paz, 
prosedente di Venezuela, a 
topa ku algun produkto di 
kua importashon ta prohibí. 
Ta trata di 10 saku ku 
10 blòki di keshi blanku, 
34 saku ku karni fresku i 
3 saku ku piská fresku. E 
produktonan tabata skondí 
na diferente parti na bordo 
di e barku di fruta. 
A notifiká e departamentu 
di salubridat públiko di 
Entidat Públiko Boneiru 
despues di kua a konfiská i 
destruí e produktonan hañá. 
Ta trata di un total di 280 
kilo di produkto prohibí 


Riba barku di fruta 
Duana ta interseptá produktonan ilegal 
pa importá, ku a destruí. 
E produktonan akí ta pará 
komo prohibí pa importá 


den e akuerdo ku a stipulá 
na momentu ku a habri 
frontera bèk ku Venezuela. 


KRALENIJK- Riba 
djaweps 14 di desèmber, a 
detené un hòmber di inisial 
A.A.B.C. di 20 aña di 
edat den ‘Centrumgebied’ 
pa violashon di Lei di 
Opio BES. E sospechoso 
tabata den un outo ku 
un patruya a kontrolá 
den 
‘Centrumgebied’. 
Miéntras ku e agentenan 
tabata den kombersashon 
ku 
e 
shofùr, 
nan 
a 
sinti 
un 
holó 
fuerte 
di 
supstansianan 


Detenshon pa Violashon 
di Lei di Opio 


p r o b a b l e m e n t e 
narkótiko. Despues di un 
investigashon 
a 
resultá 
ku e pasahero tabata den 
poseshon di diferente saku 
chikitu ku supstansianan 
probablemente 
narkótiko 
den su tas. Pa e motibu aki 
a detené e sospechoso. A 
konfiská e supstansianan 
probablemente narkótiko i 
telefòn di e sospechoso pa 
mas investigashon. A listra 
den e vehíkulo pero no a 
haña nada partikular. 


K R A L E N D I J K - 
Riba djabièrnè 15 di 
desèmber, 
alrededor 
di 3.15 or di mardugá, 
a detené un hòmber 
di inisial L.J.A.A. di 
21 aña di edat riba 
sospecho di violashon 
di Lei di Arma BES. 
Un agente polisial na 
sivil ku tabata presente 
na un establesimentu 


Detenshon pa violashon di 
Lei di Arma 


di 
hóreka 
den 
Kaya 
Grandi, a mira un persona 
deskonosí 
tabata 
tene 
algu na su djins. Esaki a 
hala atenshon di e agente 
ku a aserká e hòmber. 
Despues a resultá ku e 
sospechoso tabata den 
poseshon di un machete. 
A detené e sospechoso 
i hib’é warda di polis. A 
konfiská e machete. 


KRALENDIJK- 
Den oranan di mardugá 
riba djabièrnè 15 di 
desèmber, a detené un 
hòmber di inisial R.R.J. 
di 29 aña di edat riba 
Kaya Caribe pa maltrato 
pisá. 
E hòmber a maltratá 
un dama dor di dal e 
ku moketa i a destruí 
diferente kos, entre otro 
un outo. Ambulans a 
transportá e víktima pa 
hòspital pa tratamentu 
médiko. E sospechoso 


Detenshon pa maltrato 
i destrukshon 


tabata resistí fuertemente 
pa kual motibu mester a 
usa forsa brutu di forma 
apropiá pa realisá su 
detenshon. 
Riba djaweps 14 di 
desèmber, 
alrededor 
di 11.30 or di mainta 
a detené un hòmber di 
inisial E.M.E.N. di 54 aña 
di edat riba Kaya J.N.E. 
Craane pa destrukshon. E 
sospechoso a ‘spuit’ skirbi 
ku un bleki di spuit riba 
muraya di un kompania i 
a daña e muraya. 

Awor sí a kaba Tonchi. Ta siña 
bomberonan duna kachó rosea 
boka pa boka...... 


Awèl sí. Pronto mester siña nan 
duna kolebra òf skarpiun tambe 
‘mond op mond’. 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


DEN PASO DI 


BÒI 


Te ainda, ke òf no ke, 
por mira mi presensia 
den BONERIANO. Esei 
sinembargo no ta mi in- 
tenshon. E dos kapitan- 
nan ta Shirley Martis i 
Nathaly 
Evertsz-Ipce- 
dendia, respektivamente 
direktor i hefe di redak- 


shon di e korant aki. Bon 
mirá nan mester flùit 
mi de bes en kuando 
pa laga mi komprondé 
ku, bon mirá, mi no tin 
masha di bisa mas den 
BONERIANO. Ta nan 
dos tin e riendanan di 
BONERIANO den man 


i mi ta kontentu ku nan 
trabou. Ta dos muhé 
pará den nan sapatu ku 
por dirigí e korant aki. 
Esei ta mi deseo tambe. 
*** 
Di otro banda na FuHi- 
KuBo Emma Pratt ta e 
muhé. Ta partner di mi 


yu hòmber Danielson. 
Emma a kai fo’i shelu. 
El a bini na un momentu 
ku mi tabata blo pensa 
tur dia kon ta sigui ku e 
trabou aki den futuro? 
Emma, un biólogo, a 
tuma rienda. E ta man- 
tené kontakto ku tur hen- 
de i instansia, ta bora 
fondo, partisipá na re- 
union. E ta spar mi, evitá 
ku mi mester keda kibra 
kabes ku aktividatnan di 
FuHiKuBo. 
*** 
Dianan di Pasku ta ye- 
gando. Sebel a invitá 
mi pa pasa Pasku kuné, 
pasobra e aña benidero 
e ke bai sigui studia na 
Hulanda, loke ta hasi 
difísil pa nos pasa Pasku 
huntu den e añanan ku 
ta bini. Mi stima tur mi 
yunan, pero pa Sebel mi 
tin un afekshon spesial, 
kisas tambe pasobra e 
ta yu muhé. Ku yu muhé 
bo tin un otro sorto di 
laso. Pero sobrá dianan 
di fin di aña mi lo ta den 
serkania di Danielson. 
*** 
Bida tin su buèltanan. 
Loke bida ta siña bo 
hopi biaha ta di no konfia 
hende. Dunando hende 
konfiansa bo tin chèns di 
keda desepshoná i des- 
froudá. E bueltanan di 
bida aki sinembargo ta 
siña bo hopi kos. Nan ta 
siña bo konosé hende i 
kon malu mente di hen- 


de por ta. Ta siña bo pa 
no konfia hende mas. 
*** 
Mañan BONERIANO su 
korant di Pasku ta riba 
merkado. E ta kombiná 
òf integrá den e korant 
normal. E promé 16 pa 
20 página ta kontené no- 
tisia normal, pero despu- 
es ta sigui artíkulonan 
spesial di tur índole ku 
no ta notisia. Historia, 
kultura, naturalesa i as- 
pektonan sosial ta haña 
atenshon. Lo ta un ko- 
rant di 42 página. Komo 
ku e artíkulonan ta asina 
hopi lo sali mas artíkulo 
spesial den e korant- 
nan ku ta sigui te na fin 
di aña. Pues kumpra bo 
korant BONERIANO pa 
1.25$ mas diki ku nor- 
mal. Nos ultimo edishon 
pa 2023 ta djabiérne 29 
desèmber. 
*** 
Un logro importante ta 
e echo ku FuHiKuBo, 
ku a kumpli 25 aña aki, 
a logra produsí e pro- 
grama 
di 
televishon 
He-rensia, ku entrante 
siman pasá a bira loke 
nan ta yama ‘Memory of 
the World’. No ta nos a a- 
pliká, sino e grupo di tra- 
bou di UNESCO (ICH). 
UNESCO di Hulanda a 
aseptá nos nominashon. 
Pa nos e ta un honor 
grandi. Un satisfakshon 
di por a hasi esaki pa 
Boneiru. 
*** 


Algun persona ku di un manera òf otro, ta(bata) embolbí ku produkshon di e 
programa Herensia, huntu ku Lilianne de Geus di e grupo di trabou di UNESCO. 

KRALENDIJK 
-- 
Grupo Speransa a selebrá 
nan sena di Pasku i a gosa 
huntu di un dushi ambiente 
ku tur presente. Ta trata 
di un grupo di kor, ku ta 
kanta na misa, enkabesá 
pa Junny van Arneman. 
Durante e anochi di 
selebrashon, 
a 
entregá 


Grupo Speransa a selebrá 


regalo na mener Junny, 
pa su aporte na e grupo i 
siña hende toka i kanta. 
E ta hasi esei ku hopi 
dedikashon, 
entregá 
tempu na otronan, pa nan 
siña dominá e instrumènt 
kuarta. 
Junny 
a 
ekspresá 
bisando: “Mi ta gradisí 
boso pa por ta huntu ku 
mi, hasi loke mi gusta, esta 
kanta pa Señor. Mi no ta 
hasi esfuerso pa siña hende 
toka, pa mi haña bèk. Dios 
mes ta bendishoná mi ku 
regularidat, mas ku loke 
hende por duná mi. Mi ta 
masha kontentu di e grupo 
akí i 2024 nos ta sigui pa 
mihó. Tur kos bon pa boso 
tur, un felis Pasku i bon 
kambio di aña, na nòmber 
di Grupo Speransa.” 
Potrèt saká den Sala 
Imelda, 
kaminda 
e 
selebrashon a tuma lugá. 


KRALENDIJK 
-- 
Juliana Angela, algun dia 
pasá e notisia a yega na 
orea di pueblo, ku el a 
fayesé. Tremendo persona. 
Fittipaldi Pietersz ku na 
diferente okashon tabata 
atendé 
ku 
aktividatnan 
organisá pa Juliana a konta: 
“Mi a kuminsá saka potrèt 
i skirbi pa korant Extra, 
algu mas ku 10 aña pasá. 
Pokopoko Bòi Antoin a 
kuminsá delegá trabou i 
responsabilidat 
den 
mi 
man. Mi tabata bai kubri 
spesialmente aktividatnan 
sosial, loke ainda mi gusta, 
pero 
tambe 
mi 
tabata 
enkargá di otro tareanan, 
manera kaso den korte, 
aksidente i mas.” 
“Di e manera ei, mi a 
drenta den kontakto ku 
Juliana, e tabata organisá 
aktividat na Pasadia Villa 
Antonia na Antriol. Poko 
despues ku mi tabata bai 
kubri nan aktividat, el a 
kuminsá yamá mi dirèkt na 
kas pa mi kubri aktividat ku 
e ta organisá. E tabata bèl 
kualke dia, sea den siman, 
òf wikènt, kualke ora. 
Ku amor semper mi 
a kubri su aktividatnan, 
meskos ku mi ta hasi pa 
otronan tambe. Sí mi bisa 
si, mi mester bai. E ta un di 
esnan ku a kuminsá tabata 
bèl mi dirèkt, asina mas a 
sigui te dia di awe, hopi biá 


Juliana tremendo persona a bai 


e hende ta yama ami dirèkt, 
pa kubri algu pa pone den 
korant. 
“Un tremendo trabou 
ku Juliana tabata hasi. 
Momentu mi bai pa saka 
potrèt di e aktividat, ora 
mi yega e ta bisá mi, ata 
e blachi ku informashon i 
abo pone sobrá kos aserka. 
Mara tabatin mas hende 
organisashon na nan punto 
asina. Anto pa un hende 
di edat, ‘petje af’ pe. Pues 
promé ku e aktividat, ya el 
a pone riba papel kiko tin, 
pa e entreg’é na prensa. 
Tin algun organisashon ta 
hasié, pero no masha. Mi 
tabata gosa e kos ei, pasobra 


mi no mester pèrdè tempu 
hasi pregunta miéntras e ta 
atendé ku su aktividat.” 
“Masha dushi hende, 
semper amabel ku mi, 
apresiá mi trabou, esta loke 
mi skirbi den korant pa nan. 
Esei a sosodé algun aña i 
despues e no tabatin e forsa 
pa kontinuá. E mes a bisá 
mi e ke hala tras, pasobra 
kurpa ta poko krekeché. 
Mi a tende di e yunan ku e 
mama ya algun tempu no ta 
sigui asina stabil, pero e tei. 
Algun dia pasá, e notisia a 
yega ku el a fayesé. Forsa 
na famia ku e pèrdida i 
Dios lo sostené famia ku e 
pèrdida akí.” 


KRALENDIJK -- Den 
e temporada yen di bida 
na kaminda pa aña nobo, 
ku 
orguyo 
ta 
anunsiá 
selebrashon di e selebrashon 
tradishonal di Maskarada 
dia promé di yanüari. 
Un fiesta enkantador ku 
tin su raisnan profundo den 
komunidat i ku ta selebrá su 
tradishonnan di hopi siglo 
bieu. 
E aña akí, gezaghebber 
interino remplasante, Ingrid 
Sealy, ta hasi e seremonia 
di apertura, kaminda e ta 
hasi entrega tambe di e 
tradishonal butishi di ròm. 
Dia promé di yanüari 
kayanan di komunidat ta 
yen di zonido di músika 


Selebrashon fiesta tradishonal di Maskarada 


di 
Maskarada, 
kaminda 
e sinfonia i e tambú di 
dòbel banda, konosé komo 
tambor, ta krea un ambiente 
festivo. 
Maskarada, 
ku 
tabata na punto di bai 
pèrdí den historia, a sa di 
mantené su mes komo un 
selebrashon bibitu di kultura 
i solidaridat. Komienso di 
e dia festivo akí ta tuma 
lugá na SKAL, kaminda 
Ingrid Sealy, gezaghebber 
interino remplasante, ta 
duna e señal ofisial di inisio 
ku un palabra inspirativo di 
apertura. 
Komo 
un 
bunita 
tradishon e ta hasi entrega 
tambe di e butishi simbóliko 
di ròm, un akto ku tin 


su raisnan profundo den 
historia di Maskarada i ku 
ta simbolisá e konekshon 
ku nos kultura lokal. E 
orario ta di 10’or pa 11’or 
di mainta na SKAL. 
Despues di apertura, e 
presentenan por disfrutá 
di skèchnan vibrante di 
e maskanan, e orguyoso 
miembronan 
di 
Grupo 
di 
Maskarada. 
For 
di 
esenanan yen di kos di 
hari 
tokante 
toriamentu 
di 
toro 
te 
storianan 
tokante bida di piskadó, 
e presentashonnan akí ta 
primintí tantu dibertishon 
komo un profundisashon di 
tradishonnan lokal. 
Kordialmente 
ta 


invitá tur habitante i otro 
interesadonan, pa partisipá 
na e selebrashon spesial 
akí. 

Riba potrèt algun di esnan ku a selebrá ku Grupo Tutti Frutti, djárason 13 di desèmber, 
30 aña di eksistensia. Ambiente tabata tremendo. 
Grupo di fanátiko selebrá ku Tutti Frutti 

K R A L E N D I J K - 
‘Indebon den bo bario’ ta 
un inisiativa di Indebon 
ku komo meta stimulá i 
konsientisá pueblo riba e 
importansia di moveshon 
i pa asina tambe traha riba 
prevenshon. 
Di yüli te ku desèmber, 
tur 
djaweps 
tabatin 
moveshon den diferente 
bario aki na Boneiru 
kaminda 
coachnan 
profeshonal 
di 
Velitt 
tabata duna treinen un 


Invitashon na pueblo: 
Sera aña ku ‘Indebon den bo bario’ 


ora largu di 7'or pa 8'or di 
anochi. E barionan tabata 
Antriol, 
Amboina, 
Tera 
Kòrá i Rincon. Durante di 
un ora pueblo kompletu 
por a partisipá grátis na 
treinennan manera zumba, 
treinen ku peso, tur esaki 
den grupo i pa tur nivel. 
Durante e seis lunanan 
tras di lomba mas di 238 
persona a akudí na e treinen 
nan aki. 
Indebon huntu ku Velitt 
ta invitá bo pa djaweps 21 


di desèmber benidero bo 
bin sera e aña deportivo di 
e proyekto aki na Rincon 
(Cruyff Court)! 
For di 6'or lo tin 
animashon di DJ Kiart i 
di 7'or pa 8'or nos lo ranka 
sali ku un treinen varia pa 
un i tur! Kòrda bin ku bo 
sèrbètè, bo bòter di awa i 
hopi smak! 
I keda pendiente pa 
otro aña pa ku e proyekto 
aki 
di 
Indebon 
den 
kolaborashon ku Velitt! 

Percy Pinedo 


SUERTE I PROSPERIDAT 


Den añanan 60 – 70, Elis 
Juliana huntu ku pader Paul 
Brenneker a hasi diferente 
estudio riba kustumber i 
tradishon di nos pueblo. I 
nan a dokumentá vários di 
esakinan den Sambumbu. 
Doble R den un di su 
produkshon 1999, a kòrda 
pueblo riba e tradishon di 
sensiamentu di kas i awanan 
di suerte. E disko “Kos ta 
bai drecha” a sali i huntu ku 
esaki a laga traha un sorto 
di awa di suerte koló blou, 
ku tabata bende huntu ku 
e disko. E produkto tabata 
yama: Spanta Fuku. 
Bo suerte semper tabata 
den botika riba rèkinan, den 
algun bòter òf bleki. Ora 
bo lesa e diferente etikèt 
di den e departamento di 
suerte, ku poko nòmber 
masha yamativo manera 
: Mil Flores – Vini Vini – 
Buena Suerte – Don Juan 
del Dinero – Hopi plaka – 
Seven African Power, bo 
ta komprondé ku esakinan 
tabata 
nòmbernan 
di 
bòter di awa di suerte i 
“airfreshner”, 
ku 
tabata 
trese suerte, sèn, salú i 
satisfakshon 
den 
sèks. 
Klaro ku bo mester sakudí 
e bleki promé i resa tambe. 
Asina ei nos tabata gasta 
nos sèn fin di aña na 
superstishon.. 


Suerte pa ken? 
Kasi ningun hende ta 
kere den nan, pero tòg ta 
kumpra nan. 


Fin di aña ta saka delaster 
un kos for di kas i ta laba 
kas ku e awa di suerte, pa 
kore ku fuku. Tabata un 
tradishon, un kustumber di 
ántes i bo a lanta i krese ku 
esaki. 
Na mi kas den Mundu 
Nobo, i den hopi otro 
kas den mi bario, esaki 
tabata un kustumber. Hopi 
habitante di bario, ora nan 
kaba di laba nan kas, tabata 
basha e sobrá awa dilanti di 
nan porta di kas. 
Bo mama tabata bisa 
bo, pa mira bo no pasa den 
e awa ei dilanti di nan kas. 
Den bario, nos tabata bisa e 
tempu ei, ku e hendenan akí 
tabata hasi brua. 
Riba e diferente bòternan 
tabatin teksto ku ta basta 
direkto, depende kiko bo 
kier: Kita Fuku òf Bini Bini 
(Vini Vini). 
Klaro bo no por bebe 
nan, pero si bo por a dal un 
baño ku nan. 


Gana plaka! 
Ántes bo tabata por a 


haña Abre Caminos i tambe 
e bleki di spuit Moneyhouse 
i Exito en el Juego. Abo 
mester sa kua di nan bo 
ta kumpra: mi ta kòrda ku 
Moneyhouse tabata hole 
dushi i bo tabata kumpra 
esaki komo bon aroma pa 
den bo outo, i ya, e por a 
duna un tiki suerte aserka. 
Klaro ku esaki ta e sekshon 
ku tabata mas bendí ku 
kualkier otro. 
Huntu ku esaki, bo 
tabata haña tambe e buki di 
soño San Cono, ku ta duna 
bo un splikashon eksakto 
di bo soño ku e number di 
suerte su tras. Kier men 
soña anochi i bira riku 
atardi/anochi. Awor tabatin 
etikèt ku otro nòmber, pero 
mi ta kalkulá òf ta kasi 
sigur ku e kontenido tabata 
meskos, pero simplemente 
ku otro nòmber i otro 
etikèt: i nan tabata un tiki 
mas maskulino: Juan el 
Conquistador i Don Juan 
del Dinero. Meskos tabata 
e kaso ku Suerte Rápida, 
Dame Pronto i Hopi Plaka, 
tabata mas yamativa. 


7 Poderes 
7 Poderes tabata un 
produkto 
di 
Confuscus. 
Bombay India, por sierto 
nan mes tabata traha Juan 
El Conquistador i Don 
Juan Dinero. E marka akí 
tabata unu internashonal i 
importadónan lo a ripará 
ku e produktonan akí tabata 
bon pa Kòrsou tambe. 
Nòmbernan 
ku 
tabata 
aparesé riba e etikèt tabata: 
Ochun – Chango, Orula – 
Ogum – Elegua, Obatala 
– Yemalla. Un meskla 
di krusifiho, ku plachi 
di Mama Maria i otro 
santunan, den kombinashon 
ku zeta di poder di Afrika. 
(Power Oil). Zeta Afrikano 
ku Poder èkstra ordinario. 


Orashon 
Riba e etikèt tin pará 
ku lèter grandi pa bo 
sakudí e bleki i spuit 
algun biaha. Despues tin 
ku hasi un krus i resa. E 
bleki di “airfreshner” aki ta 
prosedente di Merka, i mas 
abou den lèternan chikí tin 
poné, ku e produkto ta un 
“airfreshner” i no tin ningun 
forsa èkstra ordinario. Pero 
ya nan a lesa e lèternan 
grandi ku ta bisa: Chango 
Macho i Spirit of Good 
Luck. 
Si bo no tin pasenshi 
i mester di suerte un be, e 
ora ei bo tin ku kumpra e 
bòter Double Fast Luck, 
ku riba e etikèt, plachinan 
di suerte, palu di bida: ku 
takinan di fe, speransa i 
karidat, kombiná ku un outo 
Cadillac, un pata di kabai, 
ku palabranan “spiritual 
power, wealth and fortune”, 
ku ta primintí hopi pero no 
ta garantisá nada. 
Mi mester hasi menshon 
aki tambe, di e bòternan 
chikí di 59 milimeter ku 
Laboratorios del Pueblo 
tabata bende i ku segun 
su etikèt ta un “extract of 
oranges, 
cinnamon 
and 
florals”. Segun mi trahá 
na Kòrsou mes. Parse ku 
Sr. Metsch di Botika del 
Pueblo, dilant di barkunan 
tabatin su fábrika di traha 
awa di suerte den Scharloo i 
tabata operá bou di nòmber: 
Pueblo Pharmacal. Esaki 
mi no por a konfirmá. 


Pompeya 
Konosí aki na Kòrsou ta 
awa den bòter: Pompeya, 
Agua Divina ku nan tabata 
yama Awa di Dios, ku ta 
kontené alkohòl, awa di 
hole dushi, awa di diferente 
koló. 
E bendedó di botika a 
konta, ku e mes no tabata 
sa kua produkto ta bin 
di kua pais, ni nan no 


tabata sa e kontenido di e 
produktonan. “Nan ta hole 
dushi, esei mi por bisa, pero 
mi no ta kere ku e kosnan 
ei ta funshoná”. Ta hasi uso 
di e awanan di suerte mas 
komo un tradishon i no ku 
nan ta kere den e trabou ku 
e awa tin di hasi. Mas ainda, 
ta e “hòmber chikí”, tabata 
kumpra e awa di suerte i 
otro asesorionan. 
Botika 
Coromoto, 
Botika del Pueblo, tabata 
konosí pa bendementu di 
e diferente sorto di awa di 
suerte. Nos a konosé tambe 
e negoshi La Gardenia, 
ku tambe tabata bende 
tur sorto di awa di suerte, 
bela di diferente fragansia, 
sensia i hopi mas. 
Ami a keda ku un 
tradishon, i esei ta sensia 
kas fin di aña. Ami ta kere 
ku e ta yuda, ounke mi no 
por bisa bo, kon el a yuda 
mi si. Nunka mi a kumpra 
awa di suerte, ni maske 
kon bunita e nòmbernan ta: 
Flor di Amor – Sigueme, 
Agua Divina – Vencedor – 
Ven conmigo Voy contigo 
i 
e 
konosido 
Esencia 
Bergamota. Asta nan a 
konta mi, ku ta tin un awa 
yamá: Duermes conmigo y 
mañana serás madre! 
Elsa mi mama lo ta bòltu 
den su graf awor akí! 

PLANNING NATURALISATIETOETS 2024 


Gezaghebber maakt hierbij de planning van de Naturalisatietoets 2024 bekend. 
Gezaghebber ta partisipá fecha nan planeá pa e prueba pa naturalisashon 2024 


Regeling Naturalisatietoets Openbare Lichamen Bonaire, Sint Eustatius en Saba 2011. 
Areglo di e prueba pa naturalisashon di e Entidatnan Públiko Boneiru, Sint Eustatius i Saba 2011. 


De naturalisatietoets bestaat uit drie delen: 
E prueba ta konsistí di tres parti: 


Deel/parti 1: maatschappij- en staatkundige kennis (konosementu di sosiedat i konosementu 
estatal) 
Deel/parti 2: Taalvaardigheid Papiaments (abilidat lingwístiko den Papiamentu) 
Deel/parti 3: Taalvaardigheid Nederlands (abilidat lingwístiko den Hulandes) 


Inschrijvingsdatum 
Fecha di registrashon 


Sluitingsdatum 
Inskripshon ta sera: 


Examendatum 
Fecha di èksamen 


Deel/parti 1 
02 januari 2024 
19 januari 2024 
27 januari 2024 


Deel/parti 2 
29 januari 2024 
09 februari 2024 
24 februari en 2 maart 2024 


Deel/parti 3 
12 februari 2024 
23 februari 2024 
9 en 16 maart 2024 


Inschrijvingsdatum 
Fecha di registrashon 


Sluitingsdatum 
Inskripshon ta sera: 


Examendatum 
Fecha di èksamen 


Deel/parti 1 
29 juli 2024 
9 augustus 2024 
24 augustus 2024 


Deel/parti 2 
19 augustus 2024 
30 augustus 2024 
14 en 21 september 2024 


Deel/parti 3 
16 september 2024 
27 september 2024 
19 en 26 oktober 2024 


Inschrijfformulier is beschikbaar bij het Kabinet van de Gezaghebber. 
Formulario di inskripshon ta optenibel na Gabinete di Gezaghebber 


Werktijden: 
Orarionan: 
Maandag: 09:00-11:00 en 14:00-16:00u 
Djaluna : 09:00-11:00 en 14:00-16:00u 
Dinsdag en woensdag: 09:00 -11:00 u 
Djamars i Djárason: 09:00 – 11:00u 
Donderdag en vrijdag: 14:00 – 16:00u 
Djaweps i Djabièrnè: 14:00-16:00u 

Programanan di Bonaire.tv 
TELBO kanal 70 
Flamingo TV kanal 23 


12.00 Herensia: 
Edna Margriet (Bebi) Sint Jago-Janga 
13.00 Aki Boneiru: 
Homenahe Boysi Koeks 
14.00 Herensia: 
Amanda Cleofa Trinidat, Rolly & Mouchi 
15.00 BAPA: 
Sjoerd Vanderbrug 


16.00 Herensia: 
Nerio Mercelina i 
Leticia Mercelina-Thielman 
17.00 Aki Boneiru: 
Hans Faassen 10 aña Classical 
Music Board 
18.00 Herensia: 
Juliana Robertina Wanga-Angela 
19.00 BAPA: 
Rudolf Amando Maria 


20.00 Aktualidat: 
Gielmon (Funchi) Egbreghts 
21.00 Aki Boneiru: 
Eksposishon Terramar 
22.00 Herensia: 
Hubert Anthony 
23.00 BAPA: 
Roland Beaumont 

Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


PASKU – HESUS REKONSILIANDO NOS KU DIOS 


“... i pa rekonsiliá nan dos den un solo kurpa 
ku Dios dor di e krus, matando e enemistat pa 
medio di djé." Efesionan 2:16 (BS) 


Pasku nos ta rekordá nasementu di Hesus. El a 
bin ku un propósito spesial: Pa trese hende serka 
Dios. Esei El a hasi dor di salba nos di nos pikánan 
i di kondenashon eterno. 
El a bin pa rekonsiliá nos ku Dios. Rekonsiliá ke 
men: trese solushon na un konflikto entre dos o 
mas persona, ku yudansa di un persona neutral 
i kalifiká. Ta e akshon pa logra ku dos o mas 
persona ta yega na un akuerdo pa biba na pas. 
Nos mester komprendé ku Dios ta un Dios Santu 
i Hustu. E konflikto ta ku hende ta pekadó i ta 
hasi piká. Nos ta papia o pensa malu di otro, saka 
mentira, pidi o deseá malu pa otro, pretendé algu 
ku nos no ta, sinti nos mes mas importante ku e 
otro, esei ta djis pa menshoná algun di e pikánan 
ku nos ta hasi. Piká ta meresé kastigu i ta trese 
separashon entre hende i Dios. 
Dios ke pa nos tin un bon relashon kunÉ, asina 
El a manda Su Yu Hesus, Kende no tin piká, pa E 
tuma nos kastigu i muri na nos lugá pa nos haña 
pordon i bida eterno. Hesus ta e Persona kalifiká, 
pasobra E ta Yu di Dios i sin piká. 1 Timoteo 2:5 
ta bisa: “Pasobra ta ún Dios so tin, i ún Mediador 
tambe entre Dios i hende, e hende Cristo Jesus,” 


Bo ke rekonsiliá ku Dios awe? Kristu ta e solushon! 
Bo ke sa mas? E-mail nos na grasia.miserikordia@ 
gmail.com 


Miralda Paula-Frans 
Produkshon PGM 


KRALENDIJK 
-- 
Kuerpo di bombero t’ei pa 
hende i pa bestia. Den kaso 
di kandela ta posibel ku no 
solamente e habitantenan, 


Entrenamentu ‘reanimashon kachó’ 
pa Kuerpo di bombero 


pero tambe un kachó a 
inhalá demasiado huma. 
P’esei, ora ta nesesario, 
kuerpo di bombero por 
purba reanimá e kachó 


tambe. Kuerpo di Bombero 
Hulanda 
Karibense 
(BKCN) - establesimentu 
Boneiru – a haña un 
entrenamentu introduktorio 
spesial 
di 
entrenadó 
Norbert Tadema Damman 
di DogPartner Bonaire. 
Norbert ta konta: “Na 
Hulanda Karibense tin hopi 
kachó. P’esei, den kaso di 
kandela (den bibienda), e 
chèns ta grandi ku ainda 


tin bestia den e bibienda 
tambe. Sigur kachó. Hopi 
biaha, nan ta bai skonde ora 
tin kandela. Pa hende, un 
bestia di kas por ta manera 
un miembro di famia; 
p’esei tambe nan ke hasi tur 
loke ta posibel pa salba e 
bestia. Kuerpo di bombero 
por tin un papel importante 
den esei, i si ta nesesario, 
por reanimá e bestianan 
aki. 
P’esei 
tambe 
e 


entrenamentu introduktorio 
aki.” 
Un di e tareanan prinsipal 
di kuerpo di bombero ta pa 
limitá i kombatí peliger pa 
hende i bestia den kasonan 
di aksidente. Pues, tin un 
bestia (kachó) enbolbí den 
kaso di un kandela, òf tin 
un bestia na peliger? Den e 
kaso ei, bo por yama kuerpo 
di bombero via e number di 
alarma 911. 

KRALENDIJK 
-- 
Outoridat 
Konsumidó 
i 
Merkado, 
ACM, 
ta 
fasilitá pa hasi suministro 
di energia mas duradero 
pa Karibe Hulandes i a 
stipulá e tarifa máksimo 
pa elektrisidat i awa riba 
e islanan pa 2024. ACM 
ta hasi esaki anualmente 
i ora di hasi esei, ta paga 
tinu sí e kompanianan di 
produkshon tin sufisiente 
espasio 
finansiero 
pa 
invershonnan ku tin mester 
pa hasi produkshon di 
koriente i awa duradero, 
sin ku klientenan ta paga di 
mas pa esei. 
Esei 
ta 
importante 
pa protehá klientenan i 
pasobra riba tur e islanan 
tin proyektonan grandi di 
durabilidat planiá pa 2024 i 
pa despues tambe. 
Produkshon di energia i 
awa duradero na Boneiru, 
Saba i Sint Eustatius, segun 
ACM, no solamente ta bon 
pa klima, pero tambe ta 


Tarifanan máksimo pa koriente i awa 


pèrkurá pa preis di energia i 
awa riba e islanan ta ménos 
dependiente di e preisnan 
instabil di kombustibel. 
ACM 
ta 
stipulá 
e 
tarifanan 
máksimo 
akí 
a base di e gastunan ku 
produktor i distribuidornan 
ta 
hasi, 
pèrkurando 
pa 
e 
gastunan 
no 
ta 
innesesariamente 
haltu. 
Preisnan di kombustibel 
tin un influensia importante 
riba altura di e tarifanan, 
pasobra pa produkshon di 
elektrisidat i awa ainda ta 
usa hopi kombustibel fosil. 
Komo 
ku 
Ministerio 
di Asuntunan Ekonómiko 
i Klima i Ministerio di 
Infrastruktura i Maneho 
di Awa, ta supsidiá sierto 
tarifa pa elektrisidat i awa, 
e preisnan ku klientenan 
mester paga ta mas abou ku 
e tarifanan máksimo stipulá 
dor di ACM. 


Boneiru 
Na Boneiru, e tarifa 


máksimo di konsumo di 
elektrisidat ta baha di mas 
o ménos 0,43 USD/kWh, 
pa mas o ménos 0,36 USD/ 
kWh. E tarifa máksimo di 
gastu fiho di elektrisidat 
promedio ta subi di mas o 
ménos 15%, ku kua altura 
di e tarifa ta dependé di kon 
pisá e konekshon ta. 
Na Boneiru, ta supsidiá 
e tarifa di gastu fiho pa 
elektrisidat. Pa konsumo di 
un kas di famia promedio 
mas o ménos 210 kWh, 
esaki ta nifiká, inkluso e 
supsidio, ku un kliente ta 
bai paga mas o ménos 75 
dòler pa luna na elektrisidat 
entrante promé di yanüari 
2024. E márgen superior pa 
e tarifa di pagabon ta baha 
di mas o ménos 0,68 USD/ 
kWh pa mas o ménos 0,64 
USD/kWh. 
Debí na e supsidionan, 
aki 
tambe 
e 
márgen 
superior den práktika ta sali 
mas abou. E tarifa máksimo 
pa uso di awa ta subi di mas 
o ménos 3,91 USD/m3, pa 
mas o ménos 4,17 USD/ 
m3. 
Pa un kas di famia 
promedio, esaki ta nifiká un 
subida di mas o ménos 2,50 
dòler pa luna riba e kuenta. 
E tarifa máksimo di gastu 
fiho pa un kas di famia, ta 
subi di 43,96 dòler pa luna 
pa 47,14 dòler pa luna. Den 
e montantenan akí pa awa, 
ainda no a tene kuenta ku e 
supsidionan. 


Prinsipio di partisipashon 
den ganashi 
Pa 
stimulá 
e 
kompanianan pa traha mas 
efisientemente 
posibel 
ku kosto, ACM ta hasi 
uso di e prinsipio di 
partisipashon den ganashi. 
Esei ta nifiká ku ora un 
kompania logra hasi ménos 
gastu ku a presupuestá, 
e kompania ainda por 
tene mitar di e diferensia, 
komo rekompensa pa e 
prestashon ei. Pero ora e 
gastunan en kambio resultá 
mas haltu, e kompania ta 
haña solamente mitar di e 
diferensia ei kompensá via 
e tarifanan. 
E bonus ku a logra di e 


forma akí den un sierto aña, 
ACM ta prosesá esaki den e 
tarifanan máksimo di e aña 
ku ta sigui. 


Tarifa máksimo 
Subida 
òf 
bahada 
di 
e 
tarifa 
máksimo 
en 
general 
tin 
vários 
kousa, pero esun di mas 
importante 
generalmente 
ta desaroyo di e preisnan di 
kombustibel internashonal, 
pasobra e gastunan pa 
produsí elektrisidat i awa 
riba e islanan Boneiru, Sint 
Eustatius i Saba, ta dependé 
hopi di desaroyo di e 
preisnan di kombustibel ei. 
Ademas 
invershonnan 
planiá 
tambe 
tin 
un 
influensia grandi, pasobra 
un 
invershon 
den 
un 
pipa òf un instalashon 
generalmente ta un parti 
di 
kosto 
relativamente 
grandi riba e total na gastu. 
E último punto ei tambe 
ta kousá dor di e eskala 
chikí 
di 
produkshon 
i 
distribushon riba e islanan 
Boneiru, Sint Eustatius i 
Saba i nan ubikashon isolá. 
Asina kada invershon lo ta 
relativamente grandi lihé 
i dor di esei notabel den 
tarifanan. 


Kompensashon insidental 
K o m p e n s a s h o n n a n 
insidental for di añanan 
anterior hopi biá tambe 
ta hunga un papel den e 
tarifanan. 
Un 
ehèmpel 
importante di esei ta, e asina 
yamá partisipashon den 
ganashi, manera a splika 
den e punto anterior. Tambe 
sa sosodé ku kompanianan 
ta disidí ku éksito di oponé 
desishonnan 
di 
ACM. 
Hopi biá, esei tambe tin 
un impakto material ku ta 
kompensá den tarifanan 
den añanan despues. 
En breve, e motibunan 
pa 
bahada 
òf 
subida 
generalmente 
no 
ta 
unívoko, sino ta dependé 
di hopi faktor. Den nan, e 
preisnan di kombustibel 
generalmente ta esnan di 
mas importante. 


Kiko ta spera 
Kiko ta spera pa desaroyo 


di e tarifanan máksimo 
den e añanan despues di 
2024. Esei ta difísil pa 
pronostiká, pasobra gastu 
pa produkshon di koriente 
riba e islanan Boneiru, Sint 
Eustatius i Saba, te ainda ta 
dependé hopi di desaroyo 
internashonal di preisnan 
di kombustibel. Pasobra 
mester di elektrisidat pa 
produkshon di awa, esei ta 
konta pa awa tambe. 
P’esei, ACM ta haña 
importante 
pa 
hasi 
produkshon 
di 
koriente 
riba e islanan Boneiru, Sint 
Eustatius i Saba. duradero 
mas lihé i mas tantu posibel, 
por ehèmpel dor di oumentá 
e parti di generashon ku 
solo i bientu. Esaki no 
solamente ta na benefisio di 
e klima, pero dor di esaki e 
dependensia di preisnan di 
kombustibel instabil tambe 
ta bira ménos, loke ta 
kontribuí na tarifanan mas 
stabil. 


Posibilidat 
Produktor 
i 
distribuidornan 
mes 
ta 
stipulá altura di e tarifanan 
ku nan ta kobra e klientenan. 
Sinembargo 
e 
tarifanan 
no por ta mas haltu ku e 
tarifanan máksimo manera 
ACM ta stipulá. 
Por lo pronto, Ministerio 
di Asuntunan Ekonómiko 
i Klima i Ministerio di 
Infrastruktura i Maneho di 
Awa, ta supsidiá e tarifanan 
riba e islanan BES. E 
supsidionan 
ei, 
via 
e 
produktor i distribuidornan, 
ta bin resultá serka e 
klientenan den forma di 
tarifanan mas abou. P’esei 
e tarifanan ku a kobra 
konsumidó chikitu te ku 
awor, generalmente tabata 
bastante mas abou ku e 
tarifanan máksimo. 
Pasobra a stipulá e 
tarifanan máksimo ei a 
base di e gastunan sperá ku 
produktor i distribuidornan 
lo mester hasi pa suministrá 
i pa por sigui suministrá, 
te ku awor no tabata 
sosodé hopi ku e tarifanan 
real ta bou di e nivel di e 
tarifanan máksimo ménos e 
supsidionan. 


K R A L E N D I J K - - 
Konseho 
Insular 
di 
Boneiru tin un periodo di 
resès for di djaluna 18 di 
desèmber te djabièrnè 5 
di yanüari, kual ta nifiká 
ku no tin reunion durante 
e periodo aki. Tampoko 
tin 
aktividatnan 
na 
Passangrahan. 
Durante e periodo di 
resès, miembronan di 
Konseho Insular ta sigui 
hasi bishitanan di trabou 
i keda den kòmbersashon 
ku organisashonnan i 
personanan. 


Konseho Insular 
ku resès 
Ademas 
ke 
duna 
algun 
informashon 
di 
kontakto pa ku grifÏer. 
Pa invitashonnan spesial 
pa 
Konseho 
Insular, 
òf informashon ofisial 
ku mester yega na tur 
miembro 
di 
Konseho 
Insular, 
por 
tuma 
kontakto via email info@ 
konsehoinsular.org 
Pa tur informashon 
tokante 
reunion, 
dokumento i e skema 
di reunion, por bishitá 
e 
wepsait 
www. 
konsehoinsular.org 

ARUBA 
KÒRSOU 


WILLEMSTAD -- E 
dia tan antisipá a yega, 
e konekshon direkto di 
Delta Air Lines for di 
Atlanta, Georgia, a baha 
na Kòrsou. E skema di 
buelo di e kompania di 
aviashon 
ta 
inisiá 
ku 
1 
buelo 
semanal 
riba 
djasabra. Adishonalmente 
di 26 di desèmber i 2 di 
yanüari 2024, e kompania 


Buelo semanal riba djasabra 
Delta te resumí servisio direkto konektando Atlanta i Kòrsou 


lo inkorporá un buelo 
adishonal riba su skema 
regular. 
Atlanta 
ta 
un 
hub 
importante 
pa 
Delta, 
brindando e oportunidat 
na bishitantenan for di 
vários siudat na Merka, pa 
por konektá fásil pa bini 
Kòrsou. E buelonan ta keda 
efektuá ku un Boeing 738, 
ku un kapasidat di 160 stul. 


Na yegada di e promé 
buelo na aeropuerto e avion 
a keda risibí ku e tradishonal 
saludo di awa. Durante e 
selebrashon a hiba palabra 
Minister 
di 
Desaroyo 
Ekonómiko, 
Ruisandro 
Cijntje, Minister di Tráfiko, 
Transporte i Planifikashon 
Urbano, Charles Cooper, 
Jennifer 
Rabun, 
Field 
Director Caribbean di Delta 
i Jonny Andersen, CEO di 
CAP. 
Mas 
aleu 
Minister 
Cijntje, Minister Cooper i 
Muryad de Bruin di CTB, 
huntu ku representantenan 
di CAP i CAH, a hasi 
entrega 
di 
un 
plakat 
konmemorativo 
na 
Delta, ilustrando e bunita 
Handelskade i e famoso 
Koningin 
Emmabrug, 
konosí komo ‘Swinging 
Old Lady’. 
Delta tabata bula e ruta 
Kòrsou kaba den pasado i 
awor despues di 13 aña ta 


re-inisiá su konekshon ku e 
isla. Merka ta un merkado 
importante pa Kòrsou, e 
konekshon direkto entre 
Atlanta i Kòrsou ta brinda 
e posibilidat pa mas turista 
bin eksperensiá tur loke 


Kòrsou tin pa ofresé, e 
produkto turístiko úniko i 
tambe hendenan amabel. 
Na mes momentu e buelo 
direkto di Delta ta brinda 
mas opshon di biahe pa e 
pueblo lokal. 


WILLEMSTAD 
-- 
Ministerio di SOAW, bou 
di liderazgo di Minister 
Ruthmilda 
Larmonie- 
Cecilia, a kuminsá e siman 
akí ku di dos fase den e 


Na kas di famia di ménos rekurso 
Di dos fase konekshon di awa 


proyekto di konekshon 
di awa den kolaborashon 
ku Aqualectra. E meta di 
e proyekto ta pa duna tur 
hende na Kòrsou akseso 
na e nesesidat básiko di 


bida, esta awa. 
Den e promé fase, 86 
kas a keda konektá i un 
parti di e kuenta di awa a 
keda pagá dor di SOAW. 
En total, e ministerio a 
akapará 1.65 mion florin 
pa e proyekto akí. 
E enfoke pa e di dos fase 
di e proyekto ta pa konektá 
atrobe un grupo grandi 
di kas, kaminda despues 
di un skrining detayá a 
resultá ku enbèrdat nan 
no 
por 
sostené 
esaki 
finansieramente nan mes. 
E 
proyekto 
ku 
a 
kuminsá 
na 
novèmber 
di 
aña 
pasá 
bou 
di 
supervishon di SOAW, a 
risibí un akohida tremendo 
for di komunidat. Mas di 
300 siudadano a registrá 
nan mes pa kualifiká pa 
un bonifikashon pa e 
konekshon di awa i nan 


kuenta di awa. 
Despues di un skrining 
i investigashon detayá den 
e promé fase, 86 famia a 
keda konektá ku éksito 
na e ret di awa, kaminda 
SOAW a yuda tambe 
ku pagonan di eventual 
debe ku nan tabatin na 
Aqualectra i a kubri e 
promé pagonan despues di 
e konekshon. 
Den e di 2 fase akí, 
Aqualectra 
lo 
konektá 
e restu di e 300 kasnan, 
ku ainda no tin awa bèk. 
Esaki lo sosodé promé ku 
e dianan festivo benidero. 
Di e manera akí, SOAW ta 
kontribuí pa e famianan akí 
tin un fin di aña agradabel. 
Ademas di garantisá 
e konekshon di awa, tur 
famia ku ta risibí yudansa 
den e proyekto lo risibí 
kursonan grátis enfoká 


riba stimulashon di uso 
responsabel di awa. E 
trayekto edukativo akí ta 
keda realisá en estrecho 
koperashon ku Aqualectra. 
Ministerio di SOAW 
ta dediká na sigurá ku tur 
habitante di Kòrsou tin 
akseso na nesesidatnan 
básiko 
di 
bida. Awa, 
komo 
un 
elemento 
esensial, ta hunga un papel 
fundamental den esaki. 
Esaki ta e motibu dikon 
e proyekto aki ta esensial 
i un prioridat pa Minister 
Larmonie-Cecilia 
i 
su 
ministerio. 
“Nos ta hopi kontentu 
ku promé ku sera aña 2023 
i e dianan di fiesta, nos por 
yuda pa tur e 300 famianan 
ku a registrá nan mes por 
konta ku un konekshon 
di awa,” segun Minister 
Larmonie-Cecilia. 

ARUBA 
ARUBA 


ORANJESTAD 
-- 
Horacio Oduber Hospital 
ta informa cu durante 
luna di november 2023 a 
hospitalisa 871 pashent 
cu tabata mas cu na 
september (786) y tambe 
na october (833). Cada 
pashent cu a hospeda 
den Hospital a keda un 
promedio di 3,7 dia cual 
ta menos cu na october cu 
tabata un promedio di 4,3 
dia. 
E ocupacion di cama 
na november tabata 79% 
cu ta menos cu na luna 


A nace un total di 92 baby durante 
luna di november 


di october (91%). Den 
camber di operacion a tuma 
luga 566 operacion cu ta 
14 operacion mas cu na 
october (552). 
A nace un total di 92 
baby na november cu ta mas 
cu na october (80) y tambe 
september (81). Y tambe 
na november nos heroenan 
a pasa Bloedbank y a haci 
un total di 167 donacion di 
sanger. 
Departamento 
di 
Emergencia a mira na 
november 2845 pashent cu 
ta 216 pashent mas cu na 


luna di october (2.629). 
Specialistanan 
den 
servicio di HOH a haci 
un total di 6685 consulta 
cu pashent cu ta 675 
consulta mas cu na luna di 
october na e dife[1]rente 
policlinicanan di HOH. 
Departamento 
di 
Radiologia a haci un 
total di 4651 test manera 
CT scan, MRI y mas. Un 
total di 11453 persona 
a bay departamento di 
LABHOH pa haci nan test. 
Y un total di 798 pashent 
a sali for di Hospital. 


ORANJESTAD 
-- 
Riba 1 di december tabata 
Dia di Departamento di 
Impuesto (DIMP) y pa e 
ocasion aki staf y personal 
di DIMP a bin hunto, pa 
repasa nan logronan y 
comparti un rato ameno 
cu otro den un ambiente 
informal. Minister Maduro 
di Finansa tambe a pasa un 
rato pa asina saluda, felicita 
y gradici e staf y personal 


Pa nan trabou haci na bienestar di aruba den aña 2023 
Minister ta gradici staf y personal di Departamento di Impuesto 


di DIMP pa nan trabou haci 
na bienestar di Aruba den 
aña 2023. 
E mandatario a expresa 
cu aña 2023 tabata tipifica 
pa cambionan fiscal di cual 
e introduccion di BBO 
na frontera tabata esun cu 
mas a resalta. "Mester bisa 
cu tecnicamente e cambio 
fiscal aki a bay hopi bon 
sin 
mucho 
problema. 
Banda di esaki, e hecho 


cu DIMP a logra pa 'haal 
in' un retraso di mas di 40 
aña den procesa aangifte 
di loonbelasting y cu a 
logra pa paga restitucion 
di aña 2022 ya caba den 
aña 2023, ta logronan 
grandi pa Pais Aruba pa 
cual nos mester ta gradici 


na e esfuerso constante di 
DIMP su trahadornan. Tin 
mas reto pa surpasa, pero 
nos por tin e confiansa cu 
e team di DIMP lo sa di 
surpasa esakinan tambe na 
bienestar di Aruba," tabata 
e palabranan di Minister 
Maduro pa e ocasion di 


reflexion. A haci uzo di 
e 
momento 
tambe 
pa 
duna reconocemento na 
trahadornan cu a cumpli 
aniversario 
di 
trabou 
gradiciendo nan pa e trabou 
leal como trahado publico 
na DIMP pa 25, 30 y 35 
aña. 

ARUBA 
STATIA/SABA/ST. MAARTEN 


PHILIPSBURG -- Den 
akordansa ku e metanan 
vishonario establesé pa e 
hefe di Kuerpo Polisial Sint 
Maarten i den kolaborashon 
ku kontratistanan den henter 
Karibe Hulandes, a pone 
un plan di entrenamentu 


Kuerpo Polisial ta mehorá entrenamentu di personal 


prepará pa mehorá e abilidat 
i eksperensia di personal 
di 
polis. 
E 
inisiativa, 
finansiá pa e asosashon 
di hefe di polis di Karibe 
Hulandes, tin komo meta 
pa elevá kolektivamente e 
kapasidatnan di e diferente 


kuerponan polisial. 
Durante e siman di 12 
di desèmber, e promé fase 
di e entrenamentu akí a 
tuma lugá. E segmento 
inisial akí a enfoká riba 
vigilansia komunitario i a 
pone e base pa un programa 


di kapasitashon ekstenso 
programá pa komienso di 
2024. E enfoke prinsipal 
durante e fase akí tabata riba 
prevenshon di kriminalidat 
via 
diseño 
ambiental, 
CPTED. 
E ofisialnan a risibí 
informashon 
riba 
e 
prinsipionan di CPTED i a 
siña formulá evaluashonnan 
di siguridat pa vários edifisio 
i negoshi. Tambe a tene un 
seshon di entrenamentu 
spesialisá pa miembronan 
di tim kaminda i a konsentrá 
riba 
rekonosementu 
di 
bòm. E modulo akí a 
duna 
e 
partisipantenan 
informashon tokante kon 
pa rekonosé i manehá 
menasanan 
eksplosivo. 
E entrenamentu ekstenso 
ta garantisá ku e ekipo 
ta 
prepará 
pa 
manehá 
situashonnan relashoná ku 
eksplosivo ku presisidat i 
eksperensia. Komo parti di 
e programa di entrenamentu 
akí, 
e 
miembronan 
di 
tim tambe a hasi un tour 
na diferente lokalidat di 
infrastruktura krítiko na 
Sint Maarten. E medida 
proaktivo aki, aliniá ku e 
vishon i konosementu atkirí 
durante entrenamentu di 
rekonosementu di bòm, ta 
garantisá ku e ekipo ta bon 
ekipá pa manehá kualke 
situashon ku por surgi na e 
sitionan vital akí. 
Na 
mes 
momento, 
e 
ofisialnan 
ku 
tabata 


fungi komo instruktornan 
di 
tiramentu, 
a 
risibí 
entrenamentu avansá na 
Hulanda, spesialisando den 
nan área. E programa di 
entrenamentu akí ta enserá 
pa mehorá nan kapasidatnan 
di instrukshon, di manera 
ku ta kontribuí na un 
forsa polisial mas kapas i 
kompetente. 
E éksito di e inisiativanan 
di entrenamentu akí lo 
no tabata posibel sin e 
esfuersonan kolaborativo di 
e diferente organisashonnan 
polisial den henter Karibe 
Hulandes. Kuerpo Polisial 
Sint Maarten ta ekspresá 
su gratitut na Minister di 
Hustisia di Sint Maarten 
i tur e ministernan di 
hustisia di otro paisnan, pa 
nan kontribushon i sosten 
balioso den e konfigurashon 
di 
e 
programanan 
di 
entrenamentu 
akí. 
E 
seshonnan di entrenamentu 
metikulosamente diseñá aki, 
ta enfatisá e kompromiso di 
e asosiashon di hefe di polis 
di Karibe Hulandes, pa elevá 
i spesialisá personal den 
diferente organisashonnan 
polisial. E kolaborashon 
kontinuo ta reflehá un 
esfuerso uní pa garantisá ku 
e profeshonalnan enkargá 
di apliká lei ta ekipá ku 
e 
último 
abilidatnan 
i 
konosementu, fomentando 
un ambiente mas sigur i 
protehá pa e komunidatnan 
ku nan ta sirbi. 


O R A N J E S T A D 
(EUX) -- WEConnect, 
GVP School i Euxopia, a 
organisá un di dos rònt di 
workshop den un esfuerso 
pa 
guia 
studiantenan 
di kuater i di sinku 
grado den nan karera 
profeshonal, miéntras nan 
ta siña nan e abilidatnan 
ku nan lo mester pa 
enfrentá e retonan ku bida 


Workshop guia di studiante 
un biá mas eksitoso 
di studiante i edat adulto 
ta trese kuné. Seshonnan 
amistoso 
pa 
hóbennan, 
práktikanan, desaroyo di 
abilidat i refleho, a keda 
guiá 
pa 
kordinadó 
di 
WeConnect, Nicole Smith- 
Fagan i Edrieenna Brandao, 
di 1Euxtopia Innovations. 
E studiantenan a bisa ku 
nan a apresiá e workshop, 
desaroyá 
pa 
Brandao. 


‘Adulthood 101’ ta un 
fraternidat 
diseñá 
pa 
desaroyá resiliensia dor 
di bienestar intenshonal. 
E beka akí ta ofresé 
studiantenan 
di 
skol 
sekundario di pre i aña di 
eksámen di Gwendoline 
van Putten School na 
Statia, 
WeConnect 
ta 
bisa di e idea tras di e 
workshopnan. 

ARUBA 
DEPORTE 


KRALENDIJK 
-- 
E aleman Nico Prien, a 
entrená un delegashon di 


Nico Prien ta coach delegashon di windsurf 


windsurfista na Boneiru 
siman 
pasá. 
Prien, 
kende ta un windsurfista 


profeshonal, a gana hopi 
premio 
internashonal 
aña pasá i no solamente 
a bin pa trein, e popular 
windsurfista 
a 
graba 
tambe 
un 
video 
di 
youtube aki. 
Windsurf 
ta 
keda 
masha 
popular 
na 
Boneiru. No solamente 
hopi turista i lokal ta 
bin aki pa praktiká e 
deporte, 
pero 
tambe 


surfer 
profeshonal 
ta 
bini e isla. Siman pasa, e 
aleman Nico Prien, tabata 
na Boneiru pa entrená e 
windsurfistanan lokal. 
Den un rekashon, Prien 
ta laga Bonaire.nu sa: 
“Mi tabata aki pa entrená 
surfer i hasi un video riba 
youtube. Boneiru tabata 
un gran eksperensia pa 
mi. E ta un paraiso pa 
windsurf. 
Nos 
tabata 


afortuná ku hopi bientu. 
Mi ta kurioso pa sa kiko 
mi siguidónan di youtube 
ta pensa di e bunita lugá 
akí, ora mi ta mustra nan 
mas detaye kon e tabata 
aki. Mi ta bin bèk aki 
apsolutamente.” 
Ku 54.500 siguidónan, 
Prien 
ta 
un 
di 
e 
windsurfistanan mas siguí 
na mundu. 
(Fuente: Bonaire.nu) 

MI FAMIANAN 


Mi tin hopi famia. Hopi di nan no sa mes ku nos ta 
famia. Den e seri aki riba djárason den BONERIANO 
mi ta skirbi di nan, tantu famianan di parti mi tata komo 
mama. 
Jaime Martijn 


Jaime Martijn, kende a kaba di kumpli 80 aña, tambe 
ta di mi famia. Su mama Dorothea Martijn-Semeler 
ta prima di mi tata, pues mi aktuprima. Dorothea ta 
yu di Benedicta Semeler-Antoin, hendenan di Nort di 
Saliña. 
E yunan di Benedicta Antoin i Pedro Semeler tabata: 
Jerónimo Semeler, Leonardo Semeler (Dou), Maria 
Semeler, Macario Semeler (soltero), Simon Semel- 
eer, Mauricio Semeler, Dorothea Semeler (x Bernardo 
Martijn) i Francelina Semeler. 
Palu Ben Fiutfiut (Martijn) ta tata pues di Jaime. Palu 
Ben tabata chistoso. Gusta papia tokante sèn. E sa 
bisa ku ‘Palu Ben tin plaka manera greis”. 
Nan ta konta ku un biaha Palu Bena nèk algun yu di 
Kòrsou. Palu Ben lo a bisa nan ku den su kurá di kas 
tabatin hopi plaka derá. E pober hendenan aki a bai 
koba sin haña nada, pa despues realisá ku Palu Ben 
a kue nan kabes abou. 


Nan ta bisa ku e beinam el a haña fungiendo komo 
polis den Maskarada. E tabatin un flùit pa pone òrdu. 
Fiutfiut lo ta referí na zonido di e flùit. 


Pa: Bòi Antoin 


